MolloThaba Game Lodge | Kamers
Die eenheid beskik oor die wittebrood-chalet en 'n deluxe dubbelchalet. Elke chalet het 'n koninggrootte-bed en 'n en suite-badkamer met 'n bad en 'n buitestort. Die wittebrood-chalet het 'n ekstra privaat sitkamer, toegeruste kombuis, patio-tafel vir 6 gaste en 'n bomabraai-area. Gaste deel die plonspoel met ander gaste. Die wilditte is op spesifieke tye, saam met ander gaste. Bevestig assb. dié tye met die gids.
'n Daaglikse bewaringsfooi is nie by die tarief ingesluit nie en word met aankoms per persoon gehef. Bewaringsfooi vir die Pilanesberg Nasionale Park: Volwassenes: R120 per persoon per nag. Pensionarisse (60+): R80 per persoon per nag. Kinders (onder 12 jaar): R70 per persoon per nag. Die lodge kan vir kleiner groepe van 4 tot 6 gaste op versoek bespreek word. In so 'n geval sal julle eksklusiewe toegang tot sekere dele van die lodge hê en die swembad en wildritte met ander gaste by die lodge deel. - 'n Bespreking van 4 gaste sluit die wittebrood-chalet en die volgende naaste chalet in sodat daar 'n sitkamer, kombuisie en boma 2 beskikbaar is. - 'n Bespreking van 6 gaste sluit 3 dubbel-chalets en die hoofkuierarea met 'n kroeg, sitkamer, kombuis, eetkamer en boma 1 in. Let wel dat daar 'n grondpad na die verblyf is. Gaste moet voor aankoms navraag oor die toestand van die pad doen aangesien dit weens onvoorsiene omstandighede kan verander. 'n Gewone sedanvoertuig behoort die lodge te kan bereik. Die balans moet 30 dae voor die inklokdatum betaal word. Vuurmaakhout en vuuraanstekers is by die lodge te koop. Opsionele ekstras soos begeleide wildritte, verwelkomingspakkies met tee, koffie, melk, suiker en beskuit, peuselhappies soos biltong, neute, vrugte, groente, fudge, sjokolade en 'n bottel vonkelwyn en badkamerprodukte is op versoek en teen 'n ekstra koste beskikbaar.
Dié 2 deluxe double-chalets het elk 'n koninggrootte-bed en en suite-badkamers met 'n bad en 'n stort, asook 'n buitestort. In die middel is die hoofkuierarea met 'n sitkamer met 'n groot TV, toegeruste kombuis, eetkamer met sitplek vir 12 gaste, 'n badkamer en 'n kroegarea met 'n pooltafel. Buite is 'n terras met 'n patiotafel vir 10 gaste en 'n bomabraai-area. Die plonspoel word met ander gaste gedeel. Die 2 wildritte wat ingesluit is by die tarief vertrek elke dag op 'n vaste tyd, bevestig asb. dié tyd met die gids.